《齐天乐 西湖雪霁，泛舟湖心亭，绕孤山麓而返》
清代·黄燮清

脱裘聊买西湖醉，村醪乍添新价。远寺藏红，荒汀冻碧，一二闲鸥潇洒。

芦黏絮惹。问鹤氅寻梅，蹇驴谁跨。点缀苍寒，隔烟剩有钓鱼者。

清游更谁领略，浩然凝望眼，幽景难写。秃树琼装，层楼玉耸，除是云林能画。

青山睡也。笑傅粉残妆，夕阳催卸。可惜南屏，晚钟容易打。

作者简介：黄燮清（1805～1864）晚清诗人、剧作家。原名宪清，字韵甫，号韵珊，又号吟香诗舫主人。浙江海盐武原镇人。道光十五年（1835）举人，后屡试不第，晚年始得宜都县令，调任松滋，未几卒。少工词曲，中年以后始致力于诗文。其诗多抒写个人不平遭遇及人民的生活疾苦，咏史吊古之作深沉豪放，颇具特色。有《倚晴楼诗集》及《倚睛楼七种曲》传世。